49 każ ġdid ta' Covid-19 f'Malta, 41 oħra mfejqa
Imtella' Settembru 15, 2020 - Aġġornata 15 Ta' Settembru, 2020 12:36pm Fl-aħħar 24 siegħa nstabu 49 każ ġdid ta' Covid-19 f'Malta, wara li saru 1,666 swab tests. L-awtoritajiet tas-saħħa qalu wkoll li 41 persuna oħra ġew iddikjarati mfejqa, u b'hekk l-ammont ta' persuni f'Malta li fiequ mill-Covid-19 tela' għal 1,931. Minn total ta' 2,454 każijiet ikkonfermati f'Malta mill-bidu tal-pandemija, bħalissa hemm 507 li għadhom attivi. L-awtoritajiet tas-saħħa qalu li l-aħħar każijiet għadhom qed jiġu investigati. Sadanittant, mill-każijiet tal-bieraħ, 14 kienu membri tal-familja minn każijiet diġà magħrufa, 1 kien kollegai tax-xogħol ta' każ pożittiv, 1 kien kuntatt dirett ma' persuna pożittiva, 2 każi oħra kienu impurtati, waqt li 3 oħra kienu f'ġabra ta' nies fejn kien hemm każi pożittivi.